11/Sv. 7 Službeni list Europske unije 3 31970R1471 27.7.1970. SLUŽBENI LIST EUROPSKIH ZAJEDNICA L 164/41 UREDBA VIJEĆA (EEZ) br. 1471/170 od 20. srpnja 1970. o uspostavi zajedničkog postupka autonomnog povećanja uvoza u Zajednicu proizvoda koji podliježu mjerama dobrovoljnog ograničavanja od strane zemalja izvoznica VI]EĆE EUROPSKIH ZAJEDNICA, uzimajući u obzir Ugovor o osnivanju Europske ekonomske zajednice, a posebno njegov članak 113.; uzimajući u obzir prijedlog Komisije; budući da neke treće zemlje preuzimaju obveze prema Zajednici da će primjenjivati dobrovoljno ograničavanje izvoza određenih proizvoda; budući da se ipak može ukazati potreba za samostalnim pove- ćanjem uvoza takvih proizvoda u Zajednicu; budući da se u tu svrhu treba utvrditi zajednički postupak; DONIJELO JE OVU UREDBU: Članak 1. 1. — Ako sporazum zaključen između Zajednice i treće zemlje predviđa primjenu dobrovoljnog ograničavanja izvoza iz te zemlje u Zajednicu i ako Zajednica odluči predložiti ili prihvatiti da ta treća zemlja poveća svoj izvoz dotičnog proizvoda u Zajednicu, Zajednica donosi odluku u skladu s postupkom iz članka 11. Uredbe Vijeća (EEZ) br. 1023/70 (!) od 25. svibnja 1970. o uspostavi zajedničkog postupka upravljanja količinskim kvotama, uzimajući u obzir: (a) uvjete gospodarske i trgovinske politike, autonomne ili dogovorene; (b) stanje na tržištu Zajednice u pogledu dotičnog proizvoda; (c) činjenicu da je poželjno izbjegavati ugrožavanje postizanja željenog cilja sklapanjem sporazuma s trećom zemljom. 2. _ Komisija je odgovorna za obavješćivanje dotične treće zemlje o poduzetoj aktivnosti. 3. — Ne dovodeći u pitanje posebne odredbe određenih spora- zuma o dobrovoljnom ograničavanju, odgovarajuće se primje- njuju članak 2. stavak 2. i članak 6. Uredbe Vijeća (EEZ) br. 1023/70. Članak 2. Ova Uredba stupa na snagu trećeg dana od dana objave u Službenom listu Europskih zajednica. Ova je Uredba u cijelosti obvezujuća i izravno se primjenjuje u svim državama članicama. Sastavljeno u Bruxellesu 20. srpnja 1970. Za Vijeće Predsjednik W. SCHEEL (!) SL L 124, 8.6.1970., str. 1.